Legal Document

Category: 295

Text:
48. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 203 (υπό περιωρισμένην σύνθεσιν) της 31/31 Δεκ. 1975 (ΦΕΚ Α΄ 299) Περί ορισμού του ύψους του υπό του άρθρ. 8 παρ. 1 του Νόμ. 230/1975 «περί ιδρύσεως της υπό την επωνυμίαν «Ελληνική Ραδιοφωνία Τηλεόρασις», ανταποδοτικού τέλους (εισφοράς)». Λαβόν υπ’ όψιν: 1.Τας διατάξεις του άρθρ. 8 παρ. 1 του Νόμ. 230/1975 «περί ιδρύσεως της υπό την επωνυμίαν «Ελληνική Ραδιοφωνία-Τηλεόρασις» Ανωνύμου Εταιρείας» αφορώσας εις τον καθαρισμόν της υπέρ αυτής εισφοράς. 2.Εισήγησιν του Υπουργού Προεδρίας της Κυβερνήσεως δια την εξυγίανσιν της οικονομικής καταστάσεως της Ε.Ρ.Τ. 3.Την ανάγκην όπως καταστή οικονομικώς αυτάρκης η Ε.Ρ.Τ. δια την επιτέλεσιν του σκοπού αυτής, της ενημερώσεως, επιμορφώσεως και ψυχαγωγίας του Ελληνικού Λαού, αποφασίζει: 1.Ορίζει το ύψος του υπό του άρθρ. 8 παρ. 1 ανταποδοτικού τέλους (εισφοράς) επί της αξίας της καταναλισκομένης κατά μήνα, κατά τας ενδείξεις του μετρητού, ηλεκτρικής ενεργείας, με την ακόλουθον κλιμάκωσιν: Δια τους αναλίσκοντας ηλεκτρικήν ενέργειαν αξίας: α)έως 100 δραχμών, εισφορά εκ δραχμών 5, β)από 101 έως 200 δραχμών, εισφορά εκ δραχ. 15, γ)από 201 έως 300 δραχμών, εισφορά εκ δραχ. 26, δ)από 301 έως 400 δραχμών, εισφορά εκ δραχ. 37, ε)από 401 έως 500 δραχμών, εισφορά εκ δραχ. 49, ς)από 501 δραχμών και άνω εισφορά εκ δραχ. 65. 2.Ορίζει την προμήθειαν της ΔΕΗ δια την κατά το άρθρ. 8 παρ. 2 του Νόμ. 230/1975 παρ’ αυτής είσπραξιν του εν τη προηγουμένη παραγράφω ανταποδοτικού τέλους (εισφοράς) εις ποσοστόν 1,50%. Η ισχύς της παρούσης άρχεται από 1ης Ιαν. 1976. Το άρθρ. 19 Νόμ. 1288/1-1 Οκτ. 1982 (ΦΕΚ Α΄ 120) τόμ. 2Α σελ. 316,865, όρισε ότι από τη δημοσίευση του άνω νόμου καταργείται το ανταποδοτικό τέλος υπέρ της ΕΡΤ, με το οποίο επιβαρύνονται οι λογαριασμοί της Δ.Ε.Η. που εκδίδονται για την κατανάλωση ρεύματος για αρδευτικούς σκοπούς, καθώς και για οργανωμένες κτηνοτροφικές και πτηνοτροφικές μονάδες.